ΟΔΗΓΙΑ 93/108/ΕΚ ΤΗΣ ΕΠΙΤΡΟΠΗΣ της 3ης Δεκεμβρίου 1993 για την τροποποίηση της οδηγίας 66/403/ΕΟΚ του Συμβουλίου περί εμπορίας σπόρων γεωμήλων προς φύτευση

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 66/403/ΕΟΚ του Συμβουλίου της 14ης Ιουνίου 1966 περί εμπορίας σπόρων γεωμήλων προς φύτευση (1), όπως τροποποιήθηκε τελευταία από την οδηγία 93/3/ΕΟΚ της Επιτροπής (2), και ιδίως το άρθρο 15 παράγραφος 2α,

Εκτιμώντας:

ότι, καταρχήν και αρχής γενομένης από ορισμένες ημερομηνίες, τα κράτη μέλη δεν μπορούν πλέον να καθορίζουν τα ίδια την ισοδυναμία των σπόρων γεωμήλων προς φύτευση που συγκομίζονται σε τρίτες χώρες με σπόρους γεωμήλων προς φύτευση που συγκομίζονται στην Κοινότητα και συμφωνούν με την εν λόγω οδηγία-

ότι επειδή, ωστόσο, δεν είχαν ολοκληρωθεί οι εργασίες που θα επέτρεπαν μια κοινοτική διαπίστωση ισοδυναμίας για όλες τις ενδιαφερόμενες τρίτες χώρες, το άρθρο 15 παράγραφος 2α της εν λόγω οδηγίας επέτρεψε στα κράτη μέλη να παρατείνουν, μέχρι τις 31 Μαρτίου 1993, τη διάρκεια ισχύος των διαπιστώσεων ισοδυναμίας στις οποίες είχαν ήδη προβεί όσον αφορά ορισμένες χώρες τις οποίες δεν κάλυπταν οι κοινοτικές διαπιστώσεις-

ότι οι εργασίες δεν έχουν ακόμη ολοκληρωθεί-

ότι η άδεια μπορεί να παραταθεί μόνο σύμφωνα με τις υποχρεώσεις των κρατών μελών, βάσει των κοινών φυτοϋγειονομικών κανόνων, που θεσπίζονται από την οδηγία 77/93/ΕΟΚ του Συμβουλίου (3), όπως τροποποιήθηκε τελευταία με την οδηγία 93/19/ΕΟΚ της Επιτροπής (4)-

ότι με τις αποφάσεις της Επιτροπής 92/467/ΕΟΚ (5) και 93/33/ΕΟΚ (6) οι παρεκκλίσεις που προβλέφθηκαν από ορισμένα κράτη μέλη από ορισμένες διατάξεις της οδηγίας 77/93/ΕΟΚ, όσον αφορά τους σπόρους γεωμήλων προς φύτευση καταγωγής Πολωνίας και Καναδά, αντιστοίχως, έχουν εγκριθεί μέχρι τις 31 Δεκεμβρίου 1992 και 31 Μαρτίου 1992, αντιστοίχως-

ότι με τις αποφάσεις της Επιτροπής 93/680/ΕΚ (7) και 93/681/ΕΚ (8) παρατείνονται οι περίοδοι αυτές περαιτέρω από 1ης Δεκεμβρίου 1993 έως 31 Μαρτίου 1994-

ότι πρέπει, επομένως, να παραταθεί η άδεια που χορηγήθηκε στα κράτη μέλη σύμφωνα με το άρθρο 15 παράγραφος 2α-

ότι η Μόνιμη Επιτροπή για τους Σπόρους προς Σπορά και το Πολλαπλασιαστικό Υλικό για τη Γεωργία, τις Δενδροκηπευτικές Καλλιέργειες και τη Δασοκομία δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Στο άρθρο 15 παράγραφος 2α της οδηγίας 66/403/ΕΟΚ, η ημερομηνία "31 Μαρτίου 1993" αντικαθίσταται από την ημερομηνία "31 Μαρτίου 1994".

Άρθρο 2

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία, το αργότερο έως την 1η Δεκεμβρίου 1993. Πληροφορούν αμέσως την Επιτροπή σχετικά.

Όταν τα κράτη μέλη θεσπίζουν τις διατάξεις αυτές, οι εν λόγω διατάξεις περιέχουν παραπομπή στην παρούσα οδηγία ή συνοδεύονται από σχετική παραπομπή κατά την επίσημη δημοσίευσή τους. Ο τρόπος της παραπομπής αποφασίζεται από τα κράτη μέλη.

2. Τα κράτη μέλη ανακοινώνουν στην Επιτροπή τις διατάξεις εθνικού δικαίου, τις οποίες θεσπίζουν στο πεδίο που καλύπτει η παρούσα οδηγία.

Άρθρο 3

Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 3 Δεκεμβρίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. 125 της 11. 7. 1966, σ. 2320/66.

(2) ΕΕ αριθ. L 54 της 5. 3. 1993, σ. 21.

(3) ΕΕ αριθ. L 26 της 31. 1. 1977, σ. 20.

(4) ΕΕ αριθ. L 96 της 22. 4. 1993, σ. 33.

(5) ΕΕ αριθ. L 264 της 10. 9. 1992, σ. 23.

(6) ΕΕ αριθ. L 16 της 25. 1. 1993, σ. 35.

(7) ΕΕ αριθ. L 317 της 18. 12. 1993, σ. 75.

(8) ΕΕ αριθ. L 317 της 18. 12. 1993, σ. 79.